תגי כובע בצה"ל

[שמאל|ממוזער|300px|תמונה של ארבע קצינות בשנת 1950. ניתן לראות צורות ישנות של סמלי כומתה של [חיל התותחנים|תותחנים, חיל האוויר, חיל הים וצה"ל]]
[שמאל|ממוזער|150px|[כובע מצחיה של חיל האוויר ועליו סמל החיל]]
[שמאל|ממוזער|150px|כומתה של חיל ההנדסה ועליה סיכת [חיל ההנדסה]]

**תג כובע** הוא סמל עשוי מתכת, המייצג את שיוכו של חייל בצה"ל לחַיִל מסוים. תג כובע נכלל במדים, והוא נענד על הכומתה של כל חייל בצה"ל.

כל חייל בצה"ל משויך מבחינת מסגרת ארגונית לחַיִל כלשהו, ומעוטר בתג כובע, שאותה עונד על הכומתה אותה נושא. הקצינים המשפטנים המשרתים בפרקליטות הצבאית, ששייכים לחיל הכללי, עונדים סיכה עם הכיתוב "הפרקליטות הצבאית". סגן הרמטכ"ל וראשי האגפים במטכ"ל עונדים על כומתותיהם סיכה עם סמל צה"ל והכיתוב "צבא ההגנה לישראל". הרמטכ"ל עונד סיכה עם סמל צה"ל, הכיתוב "צבא ההגנה לישראל" ומעוטר בשני ענפי זית.

חיילים, שנמצאים בשלב הטירונות שלהם, חובשים כומתה ללא סמל. 

סמל תזמורת צה"ל נענד רק בהופעות ורק לכובע מצחיה, אין גרסה של סמל תזמורת צה"ל לכומתה.

גרסאות מוגדלות של תגי כובע שנענדים על כובעי מצחיה קיימים עבור חיל הים, חיל האוויר, רס"רי משמעת, משטרה צבאית ותזמורת צה"ל. 

בצה"ל יש 22 תגי כובע שונים: תג כובע של רמטכ"ל, תגי כובע של קציני מטה בכירים, סמלי החילות, וכן סמלים ליחידות הבאות:
* הפרקליטות הצבאית
* תזמורת צה"ל

בשפה הלא רשמית נקראים תגי כובע - סמל כומתה.

## תגי כובע נכון להיום

קובץ:IDF Chief Cap Badge.png|רמטכ"ל
קובץ:Ramatkal IDF Cap Badge.png|סגל הפיקוד הכללי (קציני מטכ"ל בכירים)
קובץ:Coat of arms of the Israeli Air Force.png|חיל האוויר
קובץ:IsraeliNavy.png|חיל הים
קובץ:IDF Infantry Corps Hat Badge.png|חיל הרגלים
קובץ:Sikat heil shiryon-2.png|חיל השריון
קובץ:סיכת חיל התותחנים.png|חיל התותחנים
קובץ:SemelHandasaKravit-transparent.png|חיל ההנדסה הקרבית
קובץ:IDF Border Protection Corps Hat Badge.png|חיל הגנת הגבולות
קובץ:IDF Medical corps Cap badge.jpg|חיל הרפואה
קובץ:Logistics Corps hat badge IDF.png|חיל הלוגיסטיקה
קובץ:IDF Technology and Maintenance Corps Hat badge from 2015.png|חיל הטכנולוגיה והאחזקה
קובץ:Modiin.jpg|חיל המודיעין
קובץ:IDF C4I Corps Hat Badge .png|חיל התקשוב
קובץ:סמל המשטרה הצבאית.png|חיל המשטרה הצבאית
קובץ:IDF Adjutant Corps Hat Badge.png|חיל משאבי האנוש
קובץ:Education and Youth Corps badge.svg|חיל החינוך והנוער
קובץ:Pikud haOref semel kumta.jpg|חיל העורף
קובץ:IDF Military Advocate General Hat Badge-since 2014.png|הפרקליטות הצבאית
קובץ:Klali.jpg|חיל כללי
קובץ:Rabbinate-logo.jpg|הרבנות הצבאית
קובץ:Military Band IDF Cap Badge.png|תזמורת צה"ל


## רקעים מתחת לסמל
חיילים ביחידות לוחמות או ביחידות שהן ברמת פעילות א' רשאים לענוד את סמל הכומתה על גבי רקע בצבע אדום. בקורסים והכשרות מסוימים נענד סמל הכומתה על גבי עיגול בצבע לבן (בקורס קצינים, בקורס חובלים ובקורס טיס) או כחול (במספר השלמות חייליות).


קובץ:Female tank operator in Israeli Border Defense Force.png|כומתה של חיל הגנת הגבולות עם סיכת חיל השריון. רקע כחול מתחת לסיכת כומתה של צוער בהשלמה חילית.
קובץ:IAF Flight Course cadet.jpg|פס לבן בבסיס הכומתה ורקע לבן מתחת לסיכת כומתה של צוער בקורס טיס.
קובץ:Israel Navy Naval Cadet.png|פס לבן בבסיס הכומתה ורקע לבן מתחת לסיכת כומתה של צוער בקורס חובלים.
קובץ:IDF military berets. XXXI.jpg|רקע לבן מתחת לסיכת כומתה של צוער בקורס קציני חי"ר.
קובץ:רן בן עטיה מפ.jpg|רקע אדום מתחת לסיכת כומתה של לוחם בחטיבת הנח"ל


## תולדות תגי כובע
לכוחות המגן ואחריהם לצה"ל, בתקופתו הראשונה, לא היו מדים אחידים. כובעי הלוחמים היו כובעי גרב מצמר או כובעי חאקי (שכונו "כובע טמבל"). לכן לא היו סמלי כובע אחידים, אם בכלל. נדבן יהודי מארצות הברית, שהיה בעל מפעל לייצור כובעים, תרם לצה"ל את הכובעים שכונו "כובעי היטלמאכר" (היטלמאכר ביידיש: כובען). עליהם לראשונה הופיע סמל כובע רשמי של צה"ל - מגן דוד ועליו חרב וענף זית עם כתובת למטה: צבא הגנה לישראל. החרב ﬠם ענף של זית היה במקור סמל ארגון ההגנה. הסמלים הראשונים היו עשויים מבד ואחר כך הוחלפו בסמלי מתכת. תג כובע זה בהמשך (משנות החמישים) הפך לתג כובע בלעדי של רמטכ"ל.

עם הקמת צה"ל קיבלו חילות היבשה והאוויר, סמל כובﬠ אחיד שהוא סמל צה"ל. השיוך החילי התבטא בצבﬠ רקﬠ (מתחת לסמל) שונים לכל חיל, אך הרﬠיון יושם למעשה רק בחלקו.

חיל הים קיבל 3 סמלי כובע ייחודיים, בהתאם לקוד הלבוש הקיים בחילות ים בעולם: לקצינים, לנגדים מדרגת סמל, למלחים (חוגרים) מדרגת טוראי עד רב"ט כולל.

לקראת תום מלחמת העצמאות נוצרה כבר אחידות מסוימת במדי צה"ל. בצה"ל הוגדרו ונבנו החילות השונים ובהתאם לכך נקבעו תגי הכובע. פקודת מטכ"ל על חובת ענידת תגי כובע בצה"ל פורסמה ב-15 בדצמבר 1950.

בשנת 1989 בוצﬠה רפורמה לשונית בכל תגי כובﬠ של צה"ל. לכל שם החיל התווספה ה"א הידיעה (לדוגמה: חיל רגלים הפך לחיל הרגלים) ובמילה האוויר, של שם חיל האוויר, הוספה ו' השנייה לפי כללי כתיב חסר ניקוד.

כל סמלי כובע שהיו בשימוש בצה"ל היו עשויים מחלק אחד, פרט לשלושה שהיו עשויים משני חלקים מוזהב וכסוף: חיל חימוש (פגז עם להבה כחלק נפרד), הג"א (מגן עם פצצות כחלק נפרד), סמל כובע של קציני מטכ"ל (חרב עם ענף זית כחלק נפרד).

### חיל התותחנים
ב-1949 קיבל **חיל התותחנים** תג כובﬠ המתבסס ﬠל ﬠיצוב כמעט זהה לסמל צה"ל כולל כיתוב "צבא הגנה לישראל" במרכז הסמל נוספו זוג קני תותחים ﬠתיקים מצולבים. עיצוב הסמל היה די חריג בנוף סמלי החיל בצה"ל וכבר בשנת 1950 הוחלף סמל החיל בחדש. במרכז הסמל החדש עוצב תותח שדה נגרר ומﬠוטר בשני זרי ﬠנפי זית מעוגלים כמו ביתר סמלי החילות והכיתוב "חיל תותחנים" ﬠל הסרט התחתון. סמל החיל קיים בעיצוב זה עד היום, בשינויים קלים.


IDF Artillery Corps Symbol 1948.png|סמל כומתה של חיל התותחנים בשנים1948 – 1950

התבנית של שני ﬠנפי זית בצורת זר המﬠטרים את האלמנט המרכזי בסמל וסרט למטה ﬠם שם החיל חוזרת ﬠל ﬠצמה ברוב תגי כובﬠ של צה"ל.

### חיל האוויר
תג כובﬠ הראשון של **חיל האוויר** היה דומה בﬠיצובו לכנפי הבד של טייסי החיל בתוספת זר של ﬠלי זית המﬠטר את המגן במרכז. ב-1952 חיל האוויר קיבל תג כובﬠ חדש שקיים גם היום - זוג כנפיים פרוסות ומשוכות למﬠלה, במרכז חרב ﬠם ﬠנף של זית (פריט מסמל צה"ל) וﬠליו מגן דוד המﬠוטר בזר של ﬠלי זית ולמטה סרט ﬠם כיתוב חיל האוויר.


IAF Cap badge49-52.png|סמל כומתה של חיל האוויר בשנים 49–52


### חיל הטכנולוגיה ואחזקה וחיל הלוגיסטיקה
בשנת 1949 נושא תמיכת הלחימה חולק בין שלושה חילות חדשים: **[[חיל טכנאים]]**, **[[חיל חימוש וציוד]]** ו**[[חיל הספקה ותובלה]]**. חיל טכנאים קיבל תג כובﬠ ﬠם גלגל שיניים מﬠוטר בﬠנפי זית וסרט ﬠם שם החיל. חיל חימוש וציוד קיבל סמל כובﬠ ﬠם מפתח וחרב מצטלבים מﬠליהם פגז ﬠם להבה, מסביב זר ﬠנפי זית ולמטה סרט ﬠם שם החיל. וחיל הספקה ותובלה קיבל תג כובﬠ ﬠם חרב וגבעול של חיטה מﬠליהם סוס דוהר רתום למרכבה ﬠתיקה.

בשנת 1950 פורק חיל חימוש וציוד. כל נושא הציוד הוﬠבר לחיל הספקה. וכל נושא החימוש הוﬠבר לחיל טכנאים שהחליף את השם ל**חיל חימוש** ב-1953. תג הכובﬠ של החיל החדש ירש את גלגל שיניים של חיל טכנאים והפגז ﬠם להבה מסמל כובﬠ של חיל חימוש וציוד.

בשנת 1951 התפצל גם חיל הספקה ותובלה ל**חיל הספקה** ו**חיל הובלה**. סמל כובﬠ של חיל הספקה החדש ירש את גבﬠול החיטה של חיל הספקה ותובלה ומפתח וחרב מצטלבים של חיל חימוש וציוד. סמל כובﬠ של חיל הובלה ירש את סוס דוהר רתום למרכבה הﬠתיקה וחרב מסמל של חיל הספקה ותובלה.

ב-1953 אחריות ﬠל מﬠרך התובלה חזרה לחיל הספקה, הסמל כובﬠ השתנה בהתאם. תג כובﬠ קיבל עיצוב חדש שכלל חרב ומﬠליו סוס דוהר רתום למרכבה מעוטר בגבﬠולי חיטה.

Heil Ziud ve Himush 1949.jpg|סמל כומתה של חיל ציוד וחימוש מ-1949
Heil Tehnaim 1949.jpg|סמל כומתה של חיל טכנאים מ-1949
Himush IDF Cap Badge till 2015 old style without Hey letter.png|סמל כומתה של חיל חימוש משנת 1953 עד שנת 2015 (עם ה' הידיעה משנת 1989)
Heil Haspaka ve Tovala 1949.jpg|סמל כומתה של חיל הספקה ותובלה מ-1949
Heil hovala.jpg|סמל כומתה של חיל הובלה מ-1951 עד 1953
Heil Haspaka-1951.png|סמל כומתה של חיל הספקה מ-1951 עד 1953
Haspaka.jpg|סמל כומתה של חיל הספקה לימים חיל הלוגיסטיקה מ-1953
Heil Tahzuka IDF Cap Badge.png|סמל כומתה של חיל תחזוקה לימים חיל הלוגיסטיקה

ב-1975 חיל הספקה החליף את השם ל**חיל תחזוקה**. חיל תחזוקה קיבל תג כובﬠ חדש - הגה משאית מﬠוטר בזר ﬠנפי זית ומﬠליו חרב ﬠם ﬠנף של זית. למטה סרט ﬠם שם החיל. וב-2003 החיל מחליף שם לחיל הלוגיסטיקה.

ב-2011 התווסף לסמל שני טפחים של קיר לבנים המסמל את נושא הבינוי ואחזקת מבנים שבאחריות החיל.

ב-2015 חיל החימוש החליף את השם לחיל הטכנולוגיה ואחזקה והוחלף גם סמל כומתה. בסמל החדש הוצג רק חצי גלגל שיניים והתווספה אנטנה על מנת לסמל את התחומים המודרניים בהם עסוק החיל.

### חיל השריון
עבור **חיל השריון** עוצב סמל שבמרכזו מופיע טנק קרומוול שהיה בין הטנקים הראשונים של צה"ל. בשנות השבעים הטנק שבסמל שונה לדגם המופשט.

IDF Armor corps Hat Badge old.png|סמל כומתה של חיל השריון כמו שהיה עד שנות השבעים, טנק קרומוול במרכז הסמל וכיתוב "חיל שריון" בלי ה"א הידיעה.


### חיל הרפואה
מקורו של הסמל כובע של **חיל הרפואה** הוא בנחש הנחושת שהציב משה לעם ישראל בנדודיו במדבר. כמו כן, נחש הכרוך סביב מטה זה מטה אסקלפיוס שהוא סמל עתיק ימין למקצוע הרפואה.

### חיל התקשוב
**חיל הקשר** ﬠם היווסדו קיבל סמל כובﬠ שכלל חרב בתוך זר ﬠנפי זית ומשני צידי החרב ברקים וכנפיים. הכנפיים באו להזכיר על יחידת היונאים של חיל הקשר שפעלה עד שנת 1957. הסמל שמר ﬠל ﬠיצובו הכללי ﬠד ימינו למﬠט כיתוב שהשתנה ביחד ﬠם שם החיל. כאשר שמות החיל היו: ﬠד 1961 - חיל קשר, בין 1961 ל-1982 חיל קשר ואלקטרוניקה, בין 1982 וﬠד 2004 חיל קשר ואלקטרוניקה והמחשבים, כיתוב היה חיל קשר (חיל הקשר), ומ-18 במאי 2004 השם הוא **חיל התקשוב**, והכיתוב זהה.

IDF C4I Corps Hat Badge Old.jpg|סמל כומתה של חיל קשר עם כיתוב "חיל קשר" בלי ה"א הידיעה.


### חיל כללי
**חיל שרות** קיבל תג כובﬠ מﬠוצב כזר ﬠנפי זית ﬠם ﬠלה גפן במרכז מעל שתי חרבות וכיתוב "חיל שרות", בהמשך כשחיל שרות הפך ל**חיל כללי** השתנה רק הכיתוב בסרט.

### חיל המודיﬠין, חיל מודיעין השדה, חיל האיסוף הקרבי
אלמנט המרכזי בתג כובﬠ של **חיל המודיﬠין** הוא חבצלת. את הסמל הציע אלוף חיים הרצוג ראש אמ"ן ואחד ממייסדי החיל, לימים הנשיא השישי של מדינת ישראל. הוא הכיר את הסמל כששירת כקצין ביחידת המודיﬠין של הצבא הבריטי בתקופת מלחמת העולם השנייה. הדבר הנוסף שייחודי בסמל זה זר שמורכב מענפי אלון ולא זית כברוב הסמלים. כשנולד חיל חדש - **חיל מודיﬠין שדה**, סמלו ﬠוצב ﬠל בסיס סמל של חיל מודיﬠין ובנוסף למשקפת כלל גם חבצלת. כאשר חיל מודיﬠין השדה החליף את השם ל**חיל האיסוף הקרבי**, הוחלט ﬠל ﬠיצוב סמל כובﬠ לגמרי חדש בלי זיקה לחיל המודיﬠין. את סמל הכובﬠ של **חיל האיסוף הקרבי** עיצב הגרפיקאי אמציה כץ ב-2009.


קובץ:Heil Modiin Sade Hat Badge Israel.png|סמל כומתה של חיל מודיעין השדה לפני שהפך לחיל האיסוף הקרבי ב-2009
קובץ:Semel asaf.png|סמל כומתה של חיל האיסוף הקרבי משנת 2009 ועד שאוחד עם חיל הגנת הגבולות ב-2017 


### חיל החינוך והנוﬠר
**חיל חינוך** שהוקם ב-1968, הספיק להחליף הרבה שמות בהתאם לשינויים ארגוניים שחלו בו: חיל חינוך עד 1978, חיל חינוך וגדנ"ﬠ מ-1978 ועד 1995, מ-1995 ועד 2001 חיל חינוך, גדנ"ﬠ והנוﬠר, ומ-2001 חיל החינוך והנוﬠר.
סמל הכובﬠ הראשוני היווה מגן דוד מﬠוטר בזר ﬠנפי זית שבתוכו ספר פתוח ומﬠליו חרב ﬠם ﬠנף של זית. עד 1978 במקביל היה תג כובﬠ לחיילים מדריכי גדנ"ע שאלמנט המרכזי שלו היה חרב ומﬠליו קשת דרוכה ﬠם חץ. ב-1978 גדנ"ﬠ הפך לחלק מחיל החינוך וקשת וחץ ﬠברו לסמל של החיל.


Heil Hinuh IDF Cap badge.png|תג כובע של חיל חינוך
General corps Gadna IDF Cap badge.png|תג כובע של גדנ"ע
Heil Hinuh veGadna IDF Cap badge.png|תג כובע של חיל חינוך וגדנ"ע


### הג"א והגמ"ר
סמל כובע של **חיל משמר** הוא פירמידה משלושה רובים בתוך הזר וסרט עם שם החיל. הסמל של **הג"ם** (הגנה מרחבית) שמילא תפקיד דומה והיה מופקד על הגנה נייחת באזור כפרי על ידי כוחות מתושבים מקומיים, גם השתמש בשני רובים מצטלבים בתוך הזר.

באוגוסט 1977 הוחלט לאחד את מחלקת ההגמ"ר (ההגנה המרחבית) - שהייתה כפופה לאג"מ במטכ"ל - עם מפקדת ראש הג"א (התגוננות אזרחית). איחוד זה הביא להקמת מפקדת קצין חיל ראשי להג"א והגמ"ר - המכונה מקחל"ר. החיל החדש שנולד קיבל סמל מורכב ממגן הרלדי מעל מגן דוד בתוך זר ועליו שלוש פצצות נופלות, על סרט למטה כיתוב - **הג"א**.


Heil Mishmar IDF Cap badge.png|סמל כובע של חיל המשמר
HaGaM IDF Cap Badge.png|סמל כובע של הג"ם (הגנה מרחבית)
Hagana Ezrahit IDF Cap Badge.png|סמל כובע של הג"א (הגנה אזרחית)


### הפרקליטות הצבאית
**הפרקליטות הצבאית** קיבלה ב-2014 תג כובע חדש עם כיתוב על סרט למטה - "הפרקליטות הצבאית". עד שנת 2014 הכיתוב היה "חיל הכללי".

IDF Military Advocate General Hat Badge.jpg|סמל כובע של הפרקליטות הצבאית עד 2014


### חיל משאבי האנוש
ביוני 2017 **חיל השלישות** החליף את השם ל**חיל משאבי האנוש** ובהתאם הוחלף גם כיתוב על תג הכובע.

Adjutant Corps IDF Cap Badge.png|סמל כובע של חיל השלישות בין השנים 1977 - 2017 (גרסה מוגדלת ומוזהבת עבור כובע מצחיה של נגד משמעת)


### תגי הכובע של נגדים יחידתיים
לפי פקודת מטכ"ל, תגי הכובע של נגדים יחידתיים, שדרגתם רס"ל, לפחות, בכוחות היבשה ושל כל החוגרים בחיל המשטרה הצבאית, הנמצאים בתפקידי שיטור ובתזמורת צה"ל יהיו עשויים מפליז מוזהב.
כמו כן, לשלושה תגי כובע הקיימים היום בצה"ל: משטרה צבאית, חיל השלישות וחיל הים, יש שתי גרסאות, גרסה קטנה עבור כומתות וגרסה גדולה עבור כובעי מצחייה, כאשר גרסאות הגדולות של משטרה צבאית וחיל השלישות הם עשויות מפליז מוזהב וגרסאות הקטנות הם בצבע מושחר הסטנדרטי. לתג כובע של תזמורת צה"ל קיימת רק גרסה גדולה עבור כובע מצחייה ייצוגי.

קובץ:IDF Chief Warrant Officer Yitzhak Taito 3 (cropped).jpg|רב-נגד יצחק טאיטו חובש כובע מצחיה שרד עם סמל מוגדל ועשוי מפליז מוזהב של נגדי משמעת (חיל השלישות).
קובץ:IDF Chief Warrant Officer Yitzhak Taito 6 (cropped).jpg|רב-נגד יצחק טאיטו חובש כומתה עם סמל בגודל סטנדרטי ועשוי מפליז מוזהב של נגדי משמעת (חיל השלישות).


### חיל המשטרה הצבאית
ב**משטרה הצבאית**, קצינים מסגן אלוף ומעלה, עם מדי א' (בטקסים) ומדי שרד חובשים כובע מצחיה מדגם שרד עם סמל כובע של משטרה צבאית בגרסה גדולה ועשויה מפליז מוזהב. קצינים זוטרים וחיילים בתפקיד שיטור ובטקסים חובשים כובע מצחיה שיטור (חלק עליון לבן) עם סמל כובע של משטרה צבאית בגרסה גדולה ועשויה מפליז מוזהב גם.

קובץ:IDF military police ceremony 2021 6.jpg|חיילת חובשת כובע מצחיה שיטור (חלק עליון לבן) עם סמל מוגדל ועשוי מפליז מוזהב של החיל.
קובץ:Yair Barkat, 2018 (cropped).jpg|תת-אלוף יאיר ברקת במדי א', חובש כובע שרד עם סמל מוגדל ועשוי מפליז מוזהב של החיל.
קובץ:IDF military police ceremony 2021 2 (cropped).jpg|קצין במדי א', חובש כומתה כחולה עם סמל קטן בצבע מושחר הסטנדרטי של החיל.


### תגי כובע של קציני חיל האוויר בכירים בתפקידי מטכ"ל
עבור דן חלוץ רמטכ"ל הראשון היוצא חיל האוויר, רפי פרץ הרב הצבאי הראשי שהוא טייס מסוקים בחיל האוויר ואלי שרמייסטר קצין חינוך ראשי ובעברו בקר מוטס בחיל האוויר ייצרו במיוחד סמלי כובע של רמטכ"ל, של רבנות צבאית ושל חיל החינוך והנוער כסופים. עד אז סמלים האלה תמיד היו בצבע חילות היבשה (חום בהיר או כהה). קציני מטכ"ל בכירים יוצאי חיל האוויר מקבלים סמל מטכ"ל כסוף גם כן.


קובץ:Dan Halutz 2.jpg|רב אלוף דן חלוץ,הרמטכ"ל ה־18 של צה"ל, עונד סמל כובע של רמטכ"ל כסוף
קובץ:Ran Kochav IDF Spokesperson's Unit (cropped).png|תת-אלוף רן כוכב,דובר צה"ל 2023-2021,קצין בחיל האוויר, עונד סמל כובע של סגל הפיקוד הכללי כסוף החדש (שנכנס לשימוש ב-2021)
קובץ:Funeral of Roni Daniel II (cropped).jpg|תת-אלוף רן כוכב,דובר צה"ל 2023-2021,קצין בחיל האוויר, עונד סמל כובע של סגל הפיקוד הכללי כסוף הישן (שיצא משימוש ב-2021)
קובץ:Chief Military Rabbi Hands IDF Chief of Staff the Four Species - Flickr - Israel Defense Forces (cropped).jpg|תת-אלוף רפי פרץ,הרב הצבאי הראשי בצה"ל 2010–2016, עונד סמל כובע של הרבנות הצבאית כסוף
קובץ:Eli Shermeister.jpg|תת-אלוף אלי שרמייסטר,קצין חינוך ראשי 2013-2007,בקר מוטס בבחיל האוויר, עונד סמל כובע של חיל החינוך והנוער כסוף
קובץ:תאל צביקה פייראייזן.jpg|תת-אלוף צביקה פייראיזן,קצין חינוך ראשי 2020-2017,טייס בחיל האוויר, עונד סמל כובע של חיל החינוך והנוער כסוף


### תגי כובע של חיל הים
עבור סמלי כובע של חיל הים ניתן להגדיר שלוש תקופות: התקופה הראשונה בין השנים 1949–1952, התקופה השנייה בין השנים 1952–1971 והתקופה השלישית משנת 1972. בשתי תקופות הראשונות היו סמלי כובע נפרדים לחיילים, נגדים וקצינים. בתקופות האלה הסמלים של קצינים ונגדים נענדו רק על כובעי מצחיה, ושל החיילים נענדו על כובע מלח ייחודית (עד 1972 הכומתות לא היו בשימוש בחיל הים).

קובץ:Israel Navy Officer Cap Badge 49-52.png|סמל כובע של קציני חיל הים בתקופה 1949–1952
קובץ:Israel Navy NCO Cap Badge 49-52.png|סמל כובע של נגדי חיל הים בתקופה 1949–1952
קובץ:Israel Navy Officer Hat Badge 52-72.png|סמל כובע של קציני חיל הים בתקופה 1952–1971
קובץ:Israel Navy Officer Hat Badge 52-72 embroidered.png|סמל כובע של קציני חיל הים בתקופה 1952–1971 (גרסת בד רקום)
קובץ:Israel Navy NCO Hat Badge 52-72.png|סמל כובע של נגדי חיל הים בתקופה 1952–1971
קובץ:Israel navy sailor cap badge till 1972.png|סמל כובע של חוגרי חיל הים בתקופה 1952–1971


## תגי כובע רמטכ"ל וסגל הפיקוד הכללי

קובץ:IDF Chief Cap Badge.png|רמטכ"ל (החל מ-2021)
קובץ:Ramatkal IDF Cap Badge.png|רמטכ"ל (עד 2021)סגל הפיקוד הכללי (קציני מטכ"ל בכירים) (החל מ-2021)
קובץ:General staff officer hat badge IDF.png|סגל הפיקוד הכללי (קציני מטכ"ל בכירים) (עד 2021)


קובץ:Herzi Halevi visit to Nevatim IAF base, 2023 (93306) (cropped).jpg|רב אלוף הרצי הלוי, הרמטכ"ל ה־23 של צה"ל, עונד סמל כובע של רמטכ"ל החדש (נכנס לשימוש מ-2021)
קובץ:Daniel Hagari IDF Spokesperson's Unit.png|דובר צה"ל תת אלוף דניאל הגרי עם כובע קציני ים עם סמל זהוב החדש של סגל הפיקוד הכללי (נכנס לשימוש מ-2021)
קובץ:IDF Multidimensional Unit change of command ceremony, July 2021. III (cropped).jpg|מפקד זרוע היבשה, אלוף יואל סטריק חובש כומתת חטיבת גבעתי עם סמל סגל הפיקוד הכללי (קציני מטכ"ל בכירים) שהיה בשימוש עד 2021


במהלך כהונתו כרמטכ"ל, הורה אביב כוכבי על הוספת עלי זית נוספים לתג הכובע של הרמטכ"ל והגדלתו. תג הכובע הקודם בו השתמש הועבר לאלופי המטה ותגם הקודם הוצא משימוש.

## ייצור
עד לא מזמן, שיטת הייצור הנפוצה ביותר הייתה הטבעת פליז וסגסוגות דומות. בתחילת שנות האלפיים עם העברת ייצור מישראל לסין, נפוצה השיטה של יציקה. עקב כך ירדה איכות האסתטית של הסמלים ואין הקפדה על הפרטים הקטנים של הסמלים.

החלוצים הבולטים בתחום ייצור הסמלים לצה"ל היו שמואל קריצ'מר (1972-1891), תלמידו של בוריס שץ, ובניו אליהו קריצ'מר (2003-1920) ואביעזר (1920–1978). הם עיצבו וייצרו מאות דגמים של סמלים עבור צה"ל וכוחות הביטחון מלפני קום המדינה עד לשנות האלפיים. אך עם העברת ההזמנות של צה"ל לגבי הסמלים ליצרנים בסין העסק נקלע לקשיים ונסגר.

## סמלי כובע של בתי ספר ופנימיות צבאיות

קובץ:ביס טכני חיל האוויר.png|בית ספר טכני של חיל האוויר
קובץ:Pnimia Zvait Le Pikud IDF Cap Badge.png|פנימיות קדם צבאיות בחיפה ובאור עציון
קובץ:Pnimia Zvait Le Pikud Old IDF Cap Badge.png|פנימיות קדם צבאיות לפיקוד בחיפה, תל אביב ובאור עציון סמל כובע ישן
קובץ:Pnimia Zvait Himush IDF Cap Badge.png|המכללה הטכנולוגית של חיל החימוש בצריפין
קובץ:Zur Yam Navy Cadet School IDF Cap Badge.png|צור ים - בית הספר הטכני של חיל הים
קובץ:Ort Ashdot Navy Cadet School IDF Cap Badge.png|אורט אשדוד
קובץ:Mavoot Yam Old Navy Cadet School IDF Cap Badge.png|בית ספר ימי "מבואות ים" במכמורת
קובץ:Mavoot Yam Navy Cadet School IDF Cap Badge.png|תג כובע שהיה בשימוש שוחרים בקורסים קדם צבאיים בבה"ד חיל הים.
קובץ:MalachiShechterTYami1938.jpg|תג כובע 'בית הספר הימי ליד הטכניון העברי' מהקמתו בשנת 1938 ועד שנת 1954 חבוש לראשו של הקדט מלאכי שכטר מחזור ט' ימי מגמת שיט לימים נעשה רב חובל
קובץ:KzineiYam School Acre Commander Hat Badge.png|תג כובע של שוחרי בית הספר לקציני ים עכו מ־1954 עד 1973. היום תג כובע של מפקד בית הספר
קובץ:KzineiYam School Acre Cadet Hat Badge.png|תג כובע בית הספר לקציני ים על שם כ"ג יורדי הסירה בתוקף משנת 1974
קובץ:Military Boarding school Near to Herzliya Hebrew Gymnasium Tel-Aviv Cadet Hat Badge 1965-1984.png|הפנימייה הצבאית ליד הגימנסיה העברית הרצליה בתל אביב בשנים 1965–1984


## רשימה של יחידות בעלות סמל כומתה שפורקו
[שמאל|ממוזער|180px|תג כובע של חיילי [טירונות (צה"ל)|טירונות בצה"ל בשנים 1954–1975]]
[שמאל|ממוזער|180px|תג כובע של חיילי [נח"ל בצה"ל בסוף שנות ה-40]]

## ראו גם
*מדי צה"ל
*סמל כובע
*תג יחידה

## לקריאה נוספת
* M.Furlan, **Israel Defence Forces Insignia**, אנגלית, 1986
* אלכס פרידמן, **סמלי כובע יהודיים**, פלשתינה (א"י) וצבא הגנה לישראל, מהדורה 4, 2010
* גיא שפירא ורומן לובמן, **קטלוג סמלי כובע של צה"ל וכוחות הביטחון**, 2011

## קישורים חיצוניים

* סמלי החילות בצה"ל
* מורשת צאן ברזל

## הערות שוליים

קטגוריה:סמלי צה"ל
קטגוריה:מדי צה"ל
קטגוריה:כובעים